Nánari upplýsingar veita Frosti Ólafsson , hagfræðingur Viðskiptaráðs Íslands , og Haraldur I. Birgisson , lögfræðingur Viðskiptaráðs Íslands , í síma 510 7100 . Útdráttur : Reykjavíkurborg hóf nýlega að auglýsa endurvinnslutunnur undir pappírsúrgang fyrir einstaklinga , fyrirtæki og húsfélög . Hingað til hefur borgarbúum boðist að aka með pappírsúrgang sinn í nálægar grenndarog endurvinnslustöðvar . Um er að ræða aukna þjónustu við borgarbúa samkvæmt auglýsingunni og er þetta hluti af áætlun Reykjavíkurborgar um að vera til fyrirmyndar í umhverfismálum . Aukin umhverfisvitund forsvarsmanna borgarinnar er fagnaðarefni og til fyrirmyndar fyrir önnur sveitarfélög . Þrátt fyrir góð og göfug markmið framangreindrar áætlunar Reykjavíkurborgar er rétt að merkja að þegar er virk samkeppni tveggja einkaaðila til staðar á umræddum markaði . Tvö einkafyrirtæki hafa um árabil boðið borgarbúum uppá eðlislíkar endurvinnslutunnur . Eru borgaryfirvöld því að ráðast í beina samkeppni við einkaaðila . Líkleg afleiðing er að fyrirtækin neyðist til að draga sig í hlé , enda er þeim nær ómögulegt að keppa við borgina , sem bæði hefur lögbundna tekjustofna og er undanskilin tekjuskatti . Ber því við að spyrja hvort þessi þjónusta sé af því tagi að aðkoma sveitarfélags sé nauðsynleg ? Er það í hag Reykvíkinga að fjármunum þeirra sé ráðstafað í viðbótarþjónustu sem þegar er sinnt af einkaaðilum ? Er slík röskun á samkeppni borgarbúum í hag ? Viðskiptaráð leggur almennt áherslu á að sem flest verkefni á vegum sveitarfélaga séu boðin út . Engu að síður er afar óheppilegt að sveitarfélög bjóði út verkefni á þeim mörkuðum sem fyrir ríkir virk samkeppni einkaaðila . Ráðið hvetur sveitarfélög landsins til að endurskoða innkaupastefnur sínar í þeim tilgangi að koma í veg fyrir slíka samkeppnisröskun .